Folketing
2003-02-04

Jens Peter Vernersen har fulgt med i dagens løb, så har Arrives chef trukket alle udtalelser tilbage om marts. Han har oven i købet ladet sive ud, at han har et antal lokoførere til rådighed efter omskoling allerede fra om 4 dage. Der er mange ting, der kører i luften. Nu vil jeg vente til torsdag, og så kan vi indkalde til ekstraordinært møde i Trafikudvalget og gennemgå det hele. For vi er kun interesseret i, at det her bliver en succes. Til hr. Morten Homann: Jamen holdningerne. Det er da hr. Morten Homann, der har mere holdning til det, end jeg har. Jeg er fuldstændig ligeglad med, hvem der kører på linjerne og sporene rundtomkring, bare de kører effektivt. Sådan er det. Og så skal vi have et effektivt system i den kollektive trafik, der er bærende. På alle de andre ruter kan man udmærket godt have nogen andre, bare de kører effektivt. Og det var målet med det her. Derfor tog vi den dyreste løsning.